Keby
som bola len obyčajný človek, možno zaplatím …
"Všetci 18 cestujúci, ktorí nemali miestenky, zaplatili 40
korún pokuty, len pani poslankyňa odmietla." rozhorčene
pobehovali vo štvrtok po vagónoch sprievodcovia povinne
miestenkového rýchliku Kriváň, ktorý smeroval z Bratislavy
do Košíc. Poslankyňou NR SR, ktorá takto rezolútne reagovala na
situáciu, ktorú zažila pri čakaní na miestenku v Bratislave,
keď podľa jej slov jedna z pracovníčok zatvorila jednu z
miestenkových pokladníc aj napriek dlhému radu čakajúcich
ľudí, bola Ľudmila Mušková (HZDS).
V ostrej slovnej
potýčke so sprievodcom podotkla, keby bola obyčajný človek,
tak zaplatí ako ďaľší cestujúci a v duchu nadáva, ale
takto z princípu nemôže. (Pikantné je, že pokutu platil aj
riaditeľ železničnej polície, ktorý bol na služobnej
kontrole vo vlaku.) Vzápätí ostro pripomenula, že ju
navyše chráni poslanecká imunita. Sprievodcovia, ktorí boli
podľa poslankyne upovedomení o tom, že si cestujúci miestenky
jednoducho zakúpiť nemohli, aj napriek tomu trvali na pokute a
poslankyňu upozornili, že bude z vlaku s pomocou železničnej
polície vysadená. Pani Mušková však v
Žiline vystúpila sama …
(rem)
Nový čas 12. VIII. 1995, str. 2
Môj komentár:
- "jedna z pracovníčok zatvorila
jednu z miestenkových pokladníc aj napriek dlhému radu
čakajúcich ľudí" - osobné pokladnice žst.
Bratislava hl. st. sú dostatočne cez deň vyťažené,
z čoho vyplýva veľká kumulácia hotovostí a čas
potrebný na jej spracovanie počas uzávierky, t. j.
pokladnica bola uzatvorená v primeranom čase a to, že
to vyšlo práve na ňu, bola pravdepodobne náhoda
- "keby bola obyčajný človek"
- tento výrok jasne dokazuje, čo si o sebe
namýšľajú členovia HZDS
- "pokutu platil aj riaditeľ
železničnej polície, ktorý bol na služobnej kontrole
vo vlaku" - člen železničnej polície v
službe má právo na bezplatnú
prepravu, ale nemá nárok na miesto na sedenie, t. j.
postup sprievodcu bol v súlade s predpismi
- " Sprievodcovia, ktorí boli
podľa poslankyne upovedomení o tom, že si cestujúci
miestenky jednoducho zakúpiť nemohli, aj napriek tomu
trvali na pokute" - predpredaj
všetkých cestovných dokladov je možný vďaka
systému KVC 60 dní vopred, t. j. námietka je úplne
neopodstatnená; ak nie je výpravcom vykonaný záznam
do vlakopisu o súhlase s vypravením cestujúcich vo
vlaku bez prirážky, musí ich sprievodca vyberať
- " ju navyše chráni poslanecká
imunita"
- je síce pravdou, že poslanci NR SR majú nárok na
bezplatnú prepravu, čo vyplýva zo zákona, čo však
akosi nikto až do uvedenej udalosti nepovažoval za
potrebné zapracovať do predpisov, t. j. sprievodca
postupoval v súlade s tarifou TR 10 platnou v čase
incidentu i keď v rozpore so zákonom, o ktorého
existencii nemal tušenie
- Zlatý klinec:
vlakvedúci a sprievodcovia dostali zákaz činnosti
vydaný vtedajším generálnym riaditeľom Ing.
Chúpekom (SNS), t. j. boli potrestaný namiesto
skutočných vinníkov zodpovedných za zosúľaďovanie
predpisov štátu s predpismi ŽSR
- žiaľ, tento
prípad jasne dokazuje, že ŽSR sú už roky riadené
politikmi, ktorí uprednostňujú
záujmy členov aktuálnej vládnej koalície pred
záujmami ŽSR.
Z nich asi len ten súčasný (7. IV.
2000) aj
niečo vie o železničnej prevádzke.
Addams
( http://www.rail.sk/arp/slovakia/present/press/taraba.htm )